છેલ્લા ઘણા સમય થી ગુજરાત કોંગ્રેસ માં બગાવત ની જ્વાળા ધીમે ધીમે સળગી રહી હતી પણ હાલ માં જે રીતે કુંવરજી બાવળીયા, ઇન્દ્રનીલ રાજ્યગુરુ, અને નીરવ બક્ષી એ પોતાના જ પક્ષ સામે બગાવત ના બ્યુગલ ફૂંક્યા છે એ જોતા તો એવું જ લાગે છે કે “ઘર કો આગ લગા રહે ઘર કે ચિરાગ હૈ”.ભરતસિંહ ગયા પછી એમની ચરણ પાદુકા લઇને આવેલા અમિતચાવડા પાસે આશા હતી કે એ ભરતસિંહ જે ન કરી શક્યા એ કરશે, પણ આશા ઠગારી નીવડતી લાગે છે.એ વાત ચોક્કસ છે કે અમિતચાવડા એ કરી રહ્યા છે જે ભરતસિંહ ન હતા કરી શક્યા, અમિતચાવડા ના આવ્યા પછી પક્ષ માં શિસ્ત નામનો છેદ ઉડી ગયો છે. સંગઠન કાગળ પર ચાલે છે,કોંગ્રેસ પક્ષ માં એકતા માત્ર ટીવી ની ડિબેટ માં દેખાય છે,ભરતસિંહ વખતે આવું તો ન હતું જ. કોઈ પણ માણસ ને કોઈ ની સાથે સરખાવી ન જ શકાય,પણ જયારે તમે કોઈ ના અનુગામી બનો છો ત્યારે તમારી સરખામણી તમારા પૂરોગામી સાથે થવી સ્વભાવિક છે. અમિતચાવડા ભરતસિંહ ની સરખામણી માં ક્યાંય સાથે ઉભેલા દેખાતા નથી, નહિ તો જે રીતે પક્ષ ની જિલ્લા શહેર પ્રમુખો ની નિમણુંક બાદ કહેવાતા કોંગ્રેસીઓ એ કોંગ્રેસ ની આબરુ ના લીરે લિરા ઉડાડ્યા એ ના ઊડત, જે રીતે અમિતચાવડા એ આ કોંગ્રેસીઓ ને સસ્પેન્ડ કરવામાં પળવાર નો વિલંબ ન કર્યો એમ આખા ગુજરાત માં જે લોકો એ શિસ્ત ભંગ કર્યું છે એમની સામે પગલાં લેવામાં ફાઈલો પર ધૂળ ના જામી જાત. આ તો શું છે પોતાના પર આવ્યું તો પગલાં લેવાઈ ગયા, બાકી ના શહેર જિલ્લા માં પ્રમુખ અને ત્યાં ના સ્થાનિક નેતાઓ પર શું વીતતી હશે કે શું થયું હશે એનું તો અમિતભાઈ ને જ્ઞાન ક્યાં થી હોય ? ભરતસિંહ વખતે આ સ્થિતિ નહતી,